જોકે આ બાબતે એવું કહેવાય છે કે શશિકલાએ જે રીતે તેમની ઈચ્છા મુજબ મુખ્યપ્રધાન તરીકે પલાનીસામીની તાજપોશી કરાવી છે ત્યારે શશિકલાના આ નિર્ણય સામે સક્રિય બનેલું બીજું જૂથ શાંત નહિ બેસે. બીજી તરફ ડીએમકે પણ રાજ્યમાં ઊભી થયેલી રાજકીય અસ્થિરતાનો લાભ લેવા માટેના પૂરતા પ્રયાસ કરશે. તો બીજી તરફ અન્ય રાષ્ટ્રીય પાર્ટીઓ પણ આ બાબતે સક્રિયતા દાખવશે તેમ લાગે છે. કારણ પનીરસેલવમ પાછળ ભાજપનંુ બેકિંગ હોવાનું કહેવામાં આવશે. તે રીતે જોતાં હાલ ભલે પલાનીસામીએ મુખ્યપ્રધાનનો ચાર્જ સંભાળી લીધો હોય પણ આગામી દિવસોમાં હજુ પણ તામિલનાડુના રાજકારણમાં નવા સમીકરણો રચાય તેવી પૂરેપૂરી શકયતા છે. ભાજપ દક્ષિણ ભારતમાં તેનું સ્થાન મજબૂત કરવા વિવિધ તરકીબો અજમાવે તેવી શકયતા છે.